અંગ્રેજો સાથેની સીધી લડાઈ બે વર્ષ ચાલી અને પૂરી થતાં જ ૧૯૬૯માં મરાઠાઓએ મૈસૂર પર હુમલો કર્યો. હૈદર અલી ઘમસાણ યુદ્ધ કરવા નહોતો માગતો, માત્ર શત્રુ ત્રાસીને પાછો જાય તે એના માટે ઘણું હતું. એટલે એણે ટીપુને મોકલીને મરાઠા સૈન્યના માર્ગમાં આવતાં ગામોના પાકનો નાશ કરાવ્યો. કુવાઓમાં ઝેર નંખાવ્યું અને પુલો તોડી પડાવ્યા. આમ છતાં, ૧૭૭૧ના માર્ચમાં મેલૂકોટે પાસેની લડાઈમાં મરાઠાઓએ હૈદરને સખત હાર આપી.